Osakoormusega õppivad üliõpilased ei saa reeglina taotleda õppelaenu ega õppetoetusi, küll aga laieneb neile õigus õppepuhkusele. Erandina saavad vastavalt "Õppetoetuste ja õppelaenu seadusele" õppelaenu taotleda isikud, kes omandavad osakoormusega õppes kõrgharidust õpetajakoolituse õppekava järgi avalik-õiguslikus ülikoolis, riigirakenduskõrgkoolis või eraülikoolis või erarakenduskõrgkoolis ja töötavad vähemalt 18-tunnise nädalakoormusega õpetaja, kasvataja või muu õppe- ja kasvatustööl töötava isikuna.